वाइस चीफ एयर मार्शल ने भरी राफेल में उड़ान, कहा- IAF के लिए गेम चेंजर साबित होगा विमान  
वाइस चीफ एयर मार्शल ने भारत आने वाले लड़ाकू विमान राफेल में उड़ान भरी
वाइस चीफ एयर मार्शल ने कहा- यह एक बहुत अच्छा अनुभव था
'टेक्नालॉजी और हथियार के रुप में राफेल एक बार फिर गेम चेंजर साबित होगा'
France: Indian Air Force Vice Chief Air Marshal RKS Bhadauria takes a sortie on Rafale aircraft at French Air Force's Mont de Marsan air base. pic.twitter.com/cqg1EBGWAJ
बता दें कि इसी महीने की शुरुआत में फ्रांस के राजदूत अलेक्जेंडर जीगलर ने कहा था कि भारत को पहला राफेल लड़ाकू विमान दो महीनों के अंदर सौंप दिया जाएगा और यह बिल्कुल समय पर मिलेगा. जीगलर ने बताया था कि भारतीय वायुसेना को सभी 36 राफेल लड़ाकू विमान अगले दो साल में सौंप दिए जाएंगे. उन्होंने कहा था, 'भारतीय वायु सेना को पहला राफेल लड़ाकू विमान अब से ठीक दो महीने में सौंप दिया जाएगा, मुझे लगता है यह सितंबर में होगा, बिल्कुल समय पर. वहीं, 36 विमान अगले दो साल में आएंगे.'
भारत में नियुक्त फ्रांस के राजदूत ने दोनों देशों के बीच साझेदारी की सराहना करते हुए कहा था, 'उस ट्रैक रिकार्ड को देखिए जो हमने पिछले 50 साल में भारत के साथ सहयोग से विकसित किए हैं. भारतीय वायुसेना के पास फ्रांसीसी प्रौद्योगिकी और भारत-फ्रांस प्रौद्योगिकी वाले विमान हैं क्योंकि हम दोनों देशों ने बड़ी मात्रा में प्रौद्योगिकी का विकास साथ मिलकर किया है.'  
गौरतलब है कि भारत और फ्रांस के बीच 36 राफेल विमान खरीदने की डील हुई थी. पीएम मोदी की इस घोषणा के बाद इसकी कीमत को लेकर काफी विवाद भी हुआ था. तत्कालीन कांग्रेस अध्यक्ष राहुल गांधी ने पीएम मोदी पर आरोप लगाया था कि यह डील काफी महंगी की गई और इसकी कीमत यूपीए सरकार के समय हुई डील से दोगुनी है. राहुल गांधी ने लोकसभा चुनावों के दौरान राफेल को बड़ा मुद्दा बनाया था और इसी के आधार पर पीएम मोदी पर खूब हमले किए थे. (इनपुट:भाषा)